Juno (starpplanētu zonde)
Šis raksts ir par starpplanētu zondi. Par citām jēdziena Juno nozīmēm skatīt nozīmju atdalīšanas lapu. Juno (no angļu: Junona) ir NASA starpplanētu zonde Jupitera pētījumiem. Tā tika palaista 2011. gada 5. augustā ar nesējraķeti Atlas V/551. 2016. gada jūlijā sasniegts Jupiters. Lai iegūtu papildu paātrinājumu, 2013. gada 9. oktobrī Juno veica gravitācijas manevru, pārlidojot Zemi. Ciešākā pietuvošanās planētai bija 19:21 UTC 559 km no Zemes virsmas. 2016. gada 24. jūnijā Juno ielidoja Jupitera magnetosfērā, šķērsojot triecienvilni. 5. jūlijā 03:53 UTC zonde iegāja planētas polārā orbītā.